
Tabemakelkoret  vil 
synge  på  dansk 


Læs  artiklen  side  6 
af formanden  for 
Dansk  Tabernakel  Kor  Selskab 
Kent  Gade  Olesen 

Fra  område- 
præsidentskabet 


"Sjælens  soldater" 

AConan  Doyles  historie  "Det  hvide  kompagni",  indeholder  nogle  udfordrende  tanker 
angående  medlemmer  og  missionering.  Det  er  en  historie  om  en  ung  mand,  som  tilbragte 
sit  livs  tidligste  år  i  et  munkekloster.  Som  19-årig  blev  han  sendt  ud  i  verden  for  at  afgøre 
om  han  ville  være  munk  eller  leve  som  et  almindeligt  menneske. 

Under  sin  rejse  udenfor  klosteret  møder  den  unge  mand  en  kvinde,  som  er  meget  kritisk 
indstillet  overfor  såkaldte  hellige  kirkefædre.  Hun  sagde: 

"Min  fader  er  en  af  kongens  tro  væbnere,  og  når  han  rider  i  kamp  tænker  han  aldrig  på  at 
redde  sit  eget  skrøbelige  legeme.  Han  regner  det  for  intet  om  han  skulle  efterlade  det  der  på 
marken.  Hvorfor  skulle  så  I,  sjælens  soldater,  til  stadighed  sidde  sørgmodigt  hen  eller  gemme  jer 
i  en  celle  eller  en  hule,  med  tankerne  opfyldt  af  jeres  egne  bekymringer,  mens  den  verden  som  I 
skulle  forbedre  sejler  sin  egen  sø  uden  hverken  at  se  eller  høre  jer?  Hvis  I  alle  tænkte  lige  så  lidt 
på  jeres  egen  sjæl  som  soldaten  på  sit  legeme  ville  I  være  til  større  gavn  for  andres  sjæle". 
Den  unge  mand  spurgte:  "Hvad  vil  du  da,  at  præster  og  kirke  skal  gøre?" 
"Jeg  vil,  at  de  skal  leve  som  andre,"  svarede  hun,  "og  gøre  et  stykke  arbejde  i  denne  verden 
der  er  en  mand  værdigt,  så  de  prædiker  med  deres  gerninger  i  stedet  for  med  ord". 
Hun  tilføjede  så  disse  kloge  ord: 

"Jeg  har  spurgt  mig  selv,  om  nu  også  det  bedste  der  kan  gøres  ved  dyden  er  at  lukke  den  inde 
bag  høje  mure  som  var  den  et  vilddyr.  Hvis  de  gode  lukker  sig  selv  inde  og  hvis  de  onde  vandrer 
om,  da  stakkels  verden!"  (The  Works  of  A.  Conan  Doyle",  "The  White  Company"). 

Kirkens  medlemmer  bør  være  sjælens  soldater.  De  bør  ikke  gemme  sig  selv  eller  deres  tro  bort 
i  celler  eller  huler,  eller  kirkebygninger,  og  se  bort  fra  de  kostelige  sjæle  der  omgiver  dem,  og  som 
trænger  til  hjælp  og  frelse. 

Sidste  dages  hellige  er  i  verden,  men  ikke  af  verden  (se  Joh.  17:15-16).  De  må  ikke  lukke  sig 
selv  eller  evangeliets  dyder  inde  bag  høje  mure  og  ignorere  ugudeligheden  omkring  dem.  Det 
ville  være  en  hån  mod  Kristi  mission,  og  det  ville  forpurre  formålene  med  "genoprettelsen". 

Må  Gud  hjælpe  os  til  at  leve  så  eksemplarisk  og  være  mere  villige  til  at  dele  frelsende 
sandheder  med  andre.  Må  vi  "være  til  større  gavn  for  andres  sjæle". 
Det  europæiske  områdepræsidentskab 

Carlos  E.  Asay  Russell  C.  Taylor  Hans  B.  Ringger 

Præsident  1.  rådgiver  2.  rådgiver 


20  års  jubilæum  for 
folkedanserne  i  København 

Af  Tom  Ahlmann  Jensen 
Foto:  Jan  Jakobsen 


Størstedelen  af  danserne  og  lederne 
gennem  de  20  år  var  samlet  med 

venner  og  familie  til  en  stor 
jubilæumsfest  på  Maglegårds  allé 


tv 

Den  30.  januar  kl.  19.30  var  der 
lagt  op  til  et  helt  forrygende 
jubilæum  for  folkedanserne  i 
København,  og  tilskuere  og  program- 
deltagere blev  heller  ikke  snydt.  "Salt 
City  Wild  West  Show",  som  aftenen 
officielt  hed,  bød  på  danse  fra  de  sid- 
ste 20  år,  opført  af  såvel  de  oprindelige 
folkedansere  (hvoraf  herrerne  nu 
kunne  lægge  større  vægt  i  dansen,  og 
som  følge  deraf  også  blev  mere  forpu- 
stede) som  de  nyeste  skud  på  stam- 
men, hvoraf  nogle  var  sønner  og  døtre 
af  de  oprindelige  folkedansere.  Mu- 
sikken blev  bl.a.  leveret  af  gruppen 
"Græshopperne",  som  har  spillet  for 
folkedanserne  før,  og  som  gav  udtryk 
for  den  store  glæde  det  har  været  for 
dem,  at  lære  disse  glade  mormoner  at 
kende. 

Deltagerne  ankom  i  flotte  vogntog, 
der  desuden  medbragte  Dalton  brø- 
drene, der  begik  et  røveri  under  fore- 
stillingen, idet  de  mente,  at  mormo- 
nerne måtte  have  nogle  penge  gemt  i 
deres  kufferter.  Til  alles  store  lettelse 
kom  dog  Lucky  Luke  ridende  på  sin 
fantasifulde  hest,  JoUy  Jumper,  og 
klarede  paragrafferne.  Med  i  vognene 
var  også  syngepigen  Molly,  der  sang 
"Hvordan  får  man  ram  på  en  mand" 
fra  Annie  Get  Your  Gun,  samt  kvak- 
salveren Jørgen,  der  faldbød  en  drik, 
der  kunne  kurere  alt  mellem  himmel 
og  jord. 

Midt  på  aftenen  blev  samtlige  an- 
svarlige for  folkedanserne  gennem  de 
tyve  år  kaldt  op  på  scenen  og  takket 
på  behørig  vis,  og  aftenen  sluttede 
med  at  der  blev  spillet  op  til  dans,  så 
nu  også  publikum  måtte  træde  de 
svære  folkedansertrin,  som  de  forskel- 
lige hold  havde  fået  til  at  se  så  legende 
lette  ud. 

Det  var  et  stort  arrangement,  der 
blev  flot  og  underholdende  afviklet, 
og  alle  gik  hjem  med  et  indtryk  af  det 
store  arbejde  og  den  store  glæde  der 
ligger  i  folkedansen,  med  de  bedste 
ønsker  for  de  kommende  20  år. 


Lucky  Luke  og 
Jolly  Jumper 
klarede  paragrafferne  - « 


^  Tolkedanserne  fejrer  deres  20  års^UBIIÆUM  1^ 

med  det  mest  festlige  og  flotte  fantatiske  Show  i  kirkens  historie 

SALT  Gin 
WILD  WEST  SHOW 

KIRKEN  ■  MAGLEGÅRDS  ALLE  83  ■  SØBORG 

Fredag  d.  30.  jan.  kl.  19:30 

*■  Oplev  det  forrygende  Show  med  Vestens  store  Stjerner  ★ 

AP  02  UP  æresaften 
i  Århus  ward 

Af  Jørn  Holm  Bendtsen 


Broder  Kim  Poulsen  modtager  belønningen  "Pligt  mod  Gud",  som  overrækkes  af  andenrådgiveren  Ole  Ravn-Petersen  i 
tropsassistent  Ian  Bendtsens  overværelse 


Den  28.  januar  kunne  der  atter 
afvikles  en  dejlig  æresaften  i 
Århus  ward,  hvor  de  unge  fik 
udleveret  deres  velfortjente  belønnin- 
ger og  beviser.  For  de  unge  pigers 
vedkommende  var  der  tale  om  lejrdi- 
plomer og  certifikater  for  fremgang  i 
målsætningsprogrammet.  Spejderne 
modtog  mærkerne  for  deres  indsats  i 
Pligt  mod  Gud-programmet.  Broder 
Kim  Poulsen  færdiggjorde  sit  arbejde 
her,  og  modtog  belønningen  efter  fire 
års  trofast  arbejde.  Medaljen  blev 
overrakt  af  rådgiver  i  biskoprådet, 
broder  Ole  Ravn-Petersen.  I  øvrigt 
uddeltes  en  stribe  Impuls-mærker, 
som  er  Det  danske  Spejderkorps'  due- 


lighedsmærke. 

Pigerne  og  drengene  optrådte  med 
hver  sin  sketch,  og  desuden  talte  søster 
Rikke  Bendtsen  om  "Min  personlige 
fremgang",  hvor  hun  bl.a.  sagde:  "Jeg 
har  været  glad  for  programmet  i  al 
den  tid  jeg  har  været  i  UP.  Det  har 
hjulpet  mig  gennem  gode  og  dårlige 
tider.  Bogen  har  hjulpet  mig  til  at  tage 
et  tag  i  mig  selv,  når  jeg  ikke  rigtigt 
har  haft  mod  og  lyst  til  at  springe  ud  i 
nye  ting." 

Broder  Kim  Poulsen  talte  over  em- 
net "Min  personlige  udvikling",  og 
sagde  bl.a.:  "De  syv  vigtigste  ord,  der 
nogen  sinde  er  skrevet  er:  'Og  Gud 
skabte  mennesket  i  sit  billede'  og  vi 


har  alle  fået  nogle  guddommelige 
egenskaber...  vi  skaber  selv  den  indstil- 
ling, begejstring,  retskaffenhed,  ånde- 
lighed, mod  og  tro  som  altsammen 
udgør...  den  højeste  form  for  person- 
lighed." 

Broder  Ole  Ravn-Petersen  sagde 
bl.a.:  "I  har  nu  lært,  hvordan  man 
sætter  sig  mål,  og  derved  ved  I,  hvor- 
dan I  skal  leve  resten  af  jeres  liv,  for  I 
har  set  frugterne  af  hårdt  arbejde... 
Den  største  sejr  vi  vinder  i  vort  liv,  er 
når  vi  overvinder  os  selv  og  opnår  me- 
re end  vi  forventede,  vi  kunne...  Lad 
målsætning  være  en  naturlig  ting  i  vort 
liv,  så  vi  alle  kan  nå  tilbage  til  vor 
himmelske  Fader." 

Tabemakelkoret  synger  på  dansk 

Af  Kent  Gade  Olesen 

formand  for  Dansk  Tabernakel  Kor  Selskab 


Gennem  flere  år  har  specielt  én 
dansk  salme  været  fast  på 
Tabernakelkorets  repertoire, 
nemlig  N.F.S.  Grundtvigs  "Kirken 
den  er  et  gammelt  hus"  til  musik  af 
Ludvig  M.  Lindeman. 

Dansk  Tabernakel  Kor  Selskab  har 
forsøgt  at  få  koret  til  at  optage  flere  af 
de  danske  salmer-  og  sange  på  reper- 
toiret, og  kordirigent  Jerold  D.  Ottley 
har  nu  besluttet  at  lade  koret  påbe- 
gynde indstuderingen  af  en  række  af 
vore  mest  kendte  og  elskede  salmer  og 
sange.  Ikke  mindst  på  baggrund  af  at 
korets  radioudsendelse  "Musik  og  det 
talte  ord"  udsendes  i  Danmark,  som 
det  eneste  land  undenfor  USA. 

Det  første  danske  musikstykke,  ko- 
ret går  igang  med  er  "Morgensang" 
fra  Niels  W.  Gades  "Elverskud"  med 
teksten  hentet  fra  en  af  vore  allerkære- 
ste morgensange  "I  østen  stiger  solen 
op"  af  B.S.  Ingemann. 

Senere  på  året  håber  Dansk  Taber- 
nakel Kor  Selskab  at  kunne  rejse  kapi- 
tal, gennem  fonde  og  private  bidrag, 
til  indkøb  af  en  ny,  endnu  ikke  ud- 
sendt, sangbog  med  danske  sange  og 
salmer  i  engelsk  oversættelse,  som  ud- 
gives af  Det  danske  Selskab,  netop 
med  henblik  på  brug  i  udlandet. 

Selskabet  håber  at  kunne  sende  ko- 
ret 350  af  disse  sangbøger  som  en  gave 
fra  Selskabet,  der  repræsenterer  korets 
danske  tilhængere,  men  det  er  et  stort 
projekt,  da  købesummen  alene  vil  be- 
løbe sig  til  omkring  25.000  kroner. 

CBS  Radio  Network  har  oplyst,  at 
en  lyttertest  viste,  at  mere  end  150  mil- 
lioner amerikanere  hører  "Musik  og 
det  talte  ord"  hver  uge,  så  det  at  få 
koret  til  at  synge  dansk  musik  er  et 
virkeligt  stort  dansk  kulturfremstød  i 
USA. 

Da  koret  for  nyligt  udsendte  "Mu- 
sik og  det  talte  ord"  nummer  3000 


WILHELM  HANSEN,  K.ORB1BLI0TEK 

MORNINGSONG 

The  sun  is  rising  in  the  sky, 

rt  clothes  the  clouds  in  gold, 

Shines  over  sea  and  hills  so  high 

Shines  over  town  and  wold 

It  hastens  from  the  gleaming  shore 

Where  Paradise  once  lay, 

To  bring  us  light  and  life  once  more 

For  great  and  small  alway 

B.  S.  Ingemann 


Blandet  kor  nr.  378 


Morgensang 


English  by  Evelyn  Heepe 


Niels  W.  Gade 


(af  »Elverskud*) 

sendte  Selskabets  bestyrelse  følgende 
hilsen  til  korets  præsident  Wendell  M. 
Smoot: 

"Kære  præsident  Smoot. 

På  denne  historiske  dag,  hvor  I  ud- 
sender "Musik  og  det  talte  ord" 
nummer  3000  ønsker  vi  at  lykønske 
dig,  dit  personale  og  alle  andre  impli- 
cerede i  KSL  og  Bonneville,  samt  ko- 
rets medlemmer  for  den  vidunderlige 
gave  de  giver  mennesker  over  hele 
jorden  hver  søndag  morgen. 


Jeres  udsendelser  høres  nu  også  af 
adskillige  glade  lyttere  i  Danmark  og 
Norge,  hvor  "Det  talte  Ord"  lyder  på 
vort  eget  modersmål. 

I  håbet  om  at  dette  gode  program 
vil  fortsætte  i  mange  år  sender  vi  vore 
bedste  hilsener  til  jer  alle. 

På  vegne  af  bestyrelse  og  medlemmer 
af  Dansk  Tabernakel  Kor  Selskab, 
Kent  Gade  Olsen,  Præsident. 
Jørgen  W,  Schmidt,  Vicepræsident. 
Konsul  Hans  Kohr,  Kasserer. 

Nye  videoprogrammer  fra 
distributionscentret 

Af  Tom  Ahlmann  Jensen 

Kirken  har  i  den  seneste  tid  udgivet  en  lang  række  forskellige  videoprogrammer 
til  brug  i  undervisning  i  kirken  og  i  hjemmet. 


II 

Ungdom  og  moral 


Præstedømmets  gengivelse 
og  Ungdom  og  moral 

Dramatisering  af  begivenhederne  om- 
kring det  aronske  præstedømmes  og 
det  melkisedekske  præstedømmes 
gengivelser.  ViseT  ligeledes  hvordan 
kirkens  genoprettelse  6.  april  1830  fo- 
regik. Optaget  på  de  steder  hvor  be- 
givenhederne faktisk  udspilledes.  Et 
videoprogram  der  fortsætter  der,  hvor 
"Det  første  syn"  slap. 
"Ungdom  og  moral  sætter  fokus  på 
vores  moralkodex  og  sætter  den  i  rela- 
tion til  vores  unge  mennesker.  Mange 
interviews  med  unge  mennesker. 
VVVH  9607  DA 


Det  Aronske 

præstedømmes  mindeprogram 

Et  videoprogram  fra  mindeprogram- 
met i  Tabernaklet,  hvor  bla.  præsident 
Hinckley  forklarer  om  betydningen  af 
det  aronske  præstedømmes  ret  til  eng- 
les betjening. 

Multivideo  3 

Videobånd  med  flere  programmer, 
bla.  "De  tre  Vidner",  "Lytter  du"  og 
det  helt  nye  program  "Hvor  Jesus 
vandrede".  "Hvor  Jesus  vandrede" 
kan  udmærket  bruges  som  supple- 
ment til  undervisningen  i  søndagssko- 
len, der  i  år  omhandler  Det  ny  Testa- 
mente. VVVH  9797  DA. 


Generalkonferencen 
april  1987 

I  slutningen  af  denne  måned  udkom- 
mer reportagen  fra  Generalkonferen- 
cen i  Salt  Lake  City,  der  afholdes  den 
4.  og  5.  april.  Programmet  vil  have 
danske  undertekster.  Bestil  allerede  nu 
dette  generalkonference-bånd,  da  de 
første  oplag  traditionelt  bliver  revet 
væk  på  få  dage.  VPVV  0487  DA. 

Tidligere  missionær 

i  Danmark  kaldet 
som  missions- 
præsident 


Clark  T.  Thorstenson,  der  var 
missionær  i  Danmark  i  årene 
1956-58  er  for  nyligt  blevet 
kaldet  som  missionspræsident,  men 
det  er  endnu  ikke  offentliggjort  hvor 
han  skal  tjene. 

I  Church  News  står  der  følgende: 
"Clark  T.  Thorstenson,  50,  Oak 
Hills  2.  ward.  Provo  Utah,  Sharon 
East  Stav;  rådgiver  i  stavspræsidents- 
kabet  i  BYU  10.  stav,  tidligere  medlem 
af  kirkens  bestyrelse  for  og  Det  Melki- 
sedekske præstedømmes  GUF,  med- 
lem af  kirkens  aktivitetskomité  og  bi- 
skop. Tjente  som  missionær  i  Den 
danske  Mission,  1956-58;  leder  af  Co- 
operative  Education  på  BYU,  tog  ma- 
gistergrad på  BYU  og  doktorgrad  på 
University  of  Utah;  født  i  Spanish 
Fork,  Utah  til  Goodman  Thorstein  og 
Florence  Angus  Thorstenson;  gift 
med  Colleen  Ruth  Powelson;  fem 
børn.  Hun  er  stavens  hjælpeforenings- 
præsidentinde,  tidligere  hjælpefore- 
ningspræsidentinde  i  sit  ward,  samt 
lærer  i  Unge  Piger,  hjælpeforeningen 
og  Primary;  født  i  Lovell,  Wyo;,  til 
Clifford  og  Elizabeth  Henry  Powel- 
son". 

Templet  i  Frankfurt 


På  billederne  ses 
templet  i  Frankfurt  der 
snart  står  færdigt. 
Det  forventes  at 
templet  bliver 
taget  i  brug  i 
efteråret  1987. 


Foto:  Peter  Keldorfer 


